CELEX: 62016TN0080
Language: et
Date: 2016-02-23 00:00:00
Title: Kohtuasi T-80/16: 23. veebruaril 2016 esitatud hagi – Shire Pharmaceuticals Ireland versus EMA

18.4.2016   
            
            
               ET
            
            
               Euroopa Liidu Teataja
            
            
               C 136/37
            
         23. veebruaril 2016 esitatud hagi – Shire Pharmaceuticals Ireland versus EMA
   (Kohtuasi T-80/16)
   (2016/C 136/52)
   Kohtumenetluse keel: inglise
   
      Pooled
   
   
      Hageja: Shire Pharmaceuticals Ireland Ltd (Dublin, Iirimaa) (esindajad: D. Anderson, QC, barrister M. Birdling, solicitor G. Castle ja solicitor S. Cowlishaw)
   
      Kostja: Euroopa Ravimiamet
   
      Nõuded
   
   Hageja palub Üldkohtul:
   
               —
            
            
               tühistada Euroopa Ravimiameti 15. detsembri 2015. aasta otsus, millest taotlejat teavitati 18. detsembril 2015 ja millega jäeti kinnitamata vastavalt määrusele (EÜ) nr 141/2000 (1) esitatud taotlus harva kasutatavaks ravimiks nimetamise kohta, ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja ühe väite, mille kohaselt vaidlustatud otsuses on vääralt tõlgendatud ja kohaldatud määrust (EÜ) nr 141/2000. Hageja väidab, et kostja:
   
               —
            
            
               kohaldas ebaõigesti määruse (EÜ) nr 141/2000 artiklit 5, jättes arvesse võtmata taotluse kinnitamise protsessi menetlusliku laadi;
            
         
               —
            
            
               ei oleks tohtinud järeldada, et nimetamiseks vajalikud tingimused ei olnud täidetud (või et neid ei oleks saanud täita);
            
         
               —
            
            
               kohaldas ekslikult ja vastuolus määruse nr 141/2000 artiklitega 3 ja 5 „ravimi” ja „aktiivaine” mõisteid;
            
         
               —
            
            
               kohaldas ebaõigesti ja toetus vääralt Euroopa Komisjoni teatisele määruse nr 141/2000 kohta (2);
            
         
               —
            
            
               tugines ebaõigesti asjaolule, et taotleja oli eelnevalt saanud abi ravimi väljatöötamisel vastavalt määruse nr 141/200 artiklile 6, ja
            
         
               —
            
            
               läks vastuollu määruse nr 141/2000 eesmärgiga, mis on määratletud määruse nr 141/2000 artiklis 1 ja põhjendustes.
            
         
      (1)  Euroopa Parlamendi ja nõukogu 16. detsembri 1999. aasta määrus (EÜ) nr 141/2000 harva kasutatavate ravimite kohta (EÜT 2000 L 18, lk 1; ELT eriväljaanne 15/05, lk 21).
   
      (2)  Komisjoni teatis 2003/C 178/02 Euroopa Parlamendile ja nõukogule, mis käsitleb määrust (EÜ) nr 141/2000 harva kasutatavate ravimite kohta (EÜT 2003 C 178, lk 2).